**Marte Fjellheim Sarre** (født 1989) er en samisk/norsk skuespiller, koreograf og danser. Hun er opprinnelig fra Karasjok, nå bosatt i Kautokeino. Hun har siden ung alder vært aktiv innenfor scenekunst i Sápmi og startet sin koreografikarriere allerede som trettenåring på Det Samiske Nasjonalteatret Beaivváš med forestillingen *Internáhtta (*2003). 

Sarre har høyere utdanning i dans fra Universitetet i Stavanger (2013) og OsloMet (2018). Etter endt utdanning har hun jobbet som koreograf, danser og skuespiller innenfor det frie og det institusjonelle samiske og norske scenekunstfeltet. 

Sarre har jobbet som skuespiller i en rekke forestillinger. Hun har blant annet hatt rollen som Pippi i den aller første samiskspråklige teaterversjonen av verdens sterkeste jente; *Pippi Nallesuohku* (2018). Hun var også med som skuespiller i joikikalen *Plupp* (2016) ved Åarjelhsaemien teatere, og medvirket som skuespiller i Ferske Sceners produksjon *Muohtadivggažat - Lyden av snø* som hadde urpremiere under Festspillene i Nord-Norge (2021). I 2023 hadde hun rollen som Sárá i *Maid Sárá čiegada/Det Sara skjuler.* En forestillingen skrevet av Katrine Nedrejord og i regi av Kristin Bjørn. Forestillingen ble nominert til Heddaprisen i kategorien «Årets ungdomsforestilling». 

Som koreograf har Sarre blant annet koreografert forestillingen *Juoiggas/Joik* (2018)- en joikekonsertforestilling med tekster av Rawdna Carita Eira og Harald Gaski og i regi av Rolf Degerlund. Hun skrev, komponerte musikk, koreograferte og var selv skuespiller i forestillingen *Guollelihkku/Fiskelykke* (2020) spilt for barnehagebarn. I 2021 koreograferte hun en konsertforestilling med bandet Resirkulert: *Grunna til å flytte*, og i 2021 hadde Sarre koreografien på konsertforestillingen *Ol Tomså*basert på sagnet om den samiske bjørnejegeren Olof Elias Tomasson.

Marte Fjellheim Sarre har også gjort regiarbeid og blant annet regi på familieforestillingen *Muohtaoabbá/Snøsøsteren* (2022), skrevet av Maja Lunde.

Referanser
----------

1. ↑  «beaivvas.no forestilling Internáhtta (2003)». Besøkt 26. februar 2024.
2. ↑  «Beaivvas.no Pippi Nallesuohkku (2018) (čájálmas)». Besøkt 26. februar 2024.
3. ↑  «sceneweb.no Plupp akte joejkespïele, en jojkikal». Besøkt 26. februar 2024.
4. ↑  «Festspillene i Nord-Norge. "Musikalsk fortellerteater basert på sanne historier fra grenselandet mellom Norge, Finland og Russland."». Besøkt 26. februar 2024.
5. ↑  «Det Norske Teater. GJESTESPEL FRÅ DET SAMISKE NASJONALTEATERET BEAIVVÁŠ / FOR UNGDOM». Besøkt 26. februar 2024.
6. ↑  «Heddaprisen 2023- nominerte». Besøkt 26. februar 2024.
7. ↑  «Joiken fikk skinne i Oslo under urpremieren «Juoiggas» RIKSSCENEN (NRK): Med kraftfulle joiker ispedd forklarende historie, fikk publikum være med på en spesiell reise gjennom joikens verden.». Besøkt 26. februar 2024.
8. ↑  «Sceneweb.no produksjoner Fiskelykke». Besøkt 26. februar 2024.
9. ↑  «iTromsø.no- Tromsøband med bestillingsverk ti Varangerfestivalen». Besøkt 26. februar 2024.
10. ↑  «Teaterkonserten er basert på historien om den samiske bjørnejegeren Olof Elias Tomasson fra Sør-Helgeland.». Besøkt 26. februar 2024.
11. ↑  «Arktisk filharmoni- Bjørnejegeren Ol Tomså Olof Elias´ historie En gutt blir født i en gamme ved et blankt fjellvatn i Brønnøy. Året er 1814. Året da Norge får sin grunnlov. Dette er min historie. Olof Elias historie.». Besøkt 26. februar 2024.
12. ↑  «Muohtaoabbá (Snøsøster)- Magisk julefortelling for hele familien». Besøkt 26. februar 2024.